Diari Oficial de la Generalitat Valenciana


Sumari del DOGV 3944, del 21-02-2001 (2001/1506)

Informació pública de la proposta de modificació puntual de l'estudi de detall M.13,15 i 20 de la unitat d'execució número 3 nord Palància, de Sagunt.
------------------------------------------------------------------------------------------------------------------------------------------------------

### Dades del document

Número de DOGV
:   3944

Data del DOGV
:   21-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1506


Organisme emissor
:   Ajuntament de Sagunt

Tipus de document
:   Anunci

Informació pública de la proposta de modificació puntual de l'estudi de detall M.13,15 i 20 de la unitat d'execució número 3 nord Palància, de Sagunt. [2001/A1506]
  
Li signifique per la present resolució que l'alcalde president, en ús de les atribucions que li confereix la legislació vigent, ha dictat amb data 9 de febrer de 2001, la següent
  
Resolució de l'Alcaldia
  
En ús de les atribucions que m'estan conferides per la legislació vigent, procedisc a sotmetre al tràmit d'informació pública l'estudi de detall de referència, d'acord amb el següent:
  
Vist que el senyor Eduardo Miranda Romero, en nom i representació d'Eduardo Miranda, SL, es presenta amb data 7 de febrer del 2001, número de registre d'entrada 01432, la proposta de modificació puntual d'estudi de detall, referents a les illes M. 13,15 i 20 de la unitat d'execució número 3 nord Palància.
  
Vist que, en data 8 de febrer del 2001, el tècnic municipal emet un informe sobre l'estudi de detall de referència, del següent mode:
  
«En relació amb el document de referència apreciem correctes les seues disposicions, que no afecten l'interés general.»
  
Atés que l'article 52 del text de la LRAU, en concordança amb el 45 i 46 del mateix text legal, regula el procediment per a sotmetre els estudis de detall al tràmit d'informació pública.
  
Atés que l'estudi de detall en qüestió compleix el contingut establit per a aquests en els articles 12.h, 26 i 27 de la LRAU.
  
En vista de tot l'anterior, resolc:
  
1. Sotmetre al tràmit d'informació pública la modificació puntual d'estudi de detall, referents a les illes M. 13, 15 i 20 de la unitat d'execució número 3 nord Palància, presentat pel senyor Eduardo Miranda Romero, en nom i representació d'Eduardo Miranda, SL. El dit tràmit d'informació pública s'anunciarà mitjançant un edicte publicat en un diari d'informació general editat a la Comunitat Valenciana i ?posteriorment i simultàniament- en el Diari Oficial de la Generalitat Valenciana, advertint de la possibilitat de formular al·legacions, durant el termini de 20 dies comptats des de la publicació d'aquest edicte. No és preceptiva la notificació formal i individual als propietaris afectats, però, abans de la publicació de l'edicte, caldrà remetre un avís amb el seu contingut al domicili fiscal dels qui consten en el cadastre com a titulars de dret afectats per l'actuació proposada.
  
2. El present tràmit haurà de ser participat mitjançant un avís als propietaris registrals en compte dels cadastrals, atés que en virtut del procediment reparcel·latori de la unitat en què s'emplacen, ja van ser definits els propietaris reals de drets de les illes objecte de l'actuació.
  
En qualsevol cas, els promotors d'aquestes iniciatives hauran de justificar, dins del present tràmit d'informació pública, que els propietaris són els mateixos que els que recollia el projecte de reparcel·lació aprovat i escripturat al seu dia o identificant els nous titulars amb motiu que s'haguera produït la transmissió de domini de les finques afectades.